พุดดิ้งข้าวหอมมะลิใบเตย
หากมีใจรักและได้ทำในสิ่งที่ชอบ ความสุขก็จะอยู่กับคนทำ ผลงานที่ออกมาก็พลอยงดงามไปด้วย ซึ่งจะเห็นได้จาก ,คุณนิว-พลอยแพรว ศรีแสงนาม, ลูกสาวฝาแฝดของ ,ศ.นพ.อุดมศิลป์ ศรีแสงนาม, ที่นำทักษะความรู้ด้านการออกแบบผลิตภัณฑ์มาประยุกต์ใช้กับการปรุงแต่งขนมหวาน ที่เกิดจากความประทับใจจากการได้ลิ้มชิมรสมาหลายๆสัญชาติ ระหว่างการเดินทางท่องเที่ยว จึงมุ่งมั่นและฝึกฝน เพื่อที่จะก้าวสู่วงการนักออกแบบขนมเค้กและของหวาน (Cake & Dessert Designer) อย่างเต็มตัว ซึ่งปัจจุบันยังเป็นหนึ่งในหุ้นส่วนธุรกิจร้านชานมไข่มุกเพื่อสุขภาพที่มาพร้อมกับความชิคอย่าง Chabar (ชาบาร์) ที่สีลม ซอย 3 (,Facebook: chabar bkk,, ,Instagram : chabar bkk,) ควบคู่ไปกับงานอิสระรับจัดเวิร์กช็อปสอนออกแบบและทำขนม (,Instagram: ppploypraew,) ให้กับแบรนด์ชั้นนำ องค์กร และสถานที่ต่างๆที่สนใจอีกด้วย,คุณนิวเล่าว่า ,และวันนี้คุณนิวก็ได้แนะนำวิธีการทำเมนูขนมหวานที่ดีต่อสุขภาพ นั่นก็คือ ,พุดดิ้งข้าวหอมมะลิใบเตย, ที่นำวัตถุดิบของไทยมาสร้างสรรค์เข้ากับเมนูพุดดิ้งข้าว ที่นิยมรับประทานกันในหลายประเทศ เช่น อินเดีย เม็กซิโก และอิสราเอล โดยคุณนิวได้ไอเดียมาจากที่เคยได้ชิมครั้งแรกในร้านอาหารอินเดียที่ประเทศอิตาลี แล้วรู้สึกว่าน่าจะลองปรับใช้กับข้าวไทยได้ อีกทั้งเมนูนี้ช่วยดับร้อนได้เป็นอย่างดี กินแล้วสดชื่น กรรมวิธีก็ไม่ซับซ้อน นอกจากนี้ ยังได้นำใบเตยเข้ามาเป็นส่วนผสม เพื่อเพิ่มสีสันตามธรรมชาติไม่ให้เมนูนี้ดูจืดชืดจนเกินไป และยังมีกลิ่นเข้ากับข้าวที่คนไทยคุ้นเคยด้วย,ส่วนผสมของฐานชั้นล่างพุดดิ้ง (ในส่วนสีขาว), : ข้าวสารหอมมะลิ 1 ถ้วย / น้ำเปล่า 2 ถ้วย / นมสด 300 กรัม / ครีมสด 300 กรัม / น้ำตาลมะพร้าว 100 กรัม / เจลลาติน 3 แผ่น,วิธีทำขั้นตอนแรก,1) นำหม้อที่ใส่น้ำตั้งไฟปานกลางจนเดือด ใส่ข้าวสารหอมมะลิ ใช้ตะกร้อมือคนจนข้าวนิ่ม,2) เทนมสดและครีมสดลงผสม และคนจนเข้ากันดี,3) เติมน้ำตาลมะพร้าว คนไปเรื่อยๆ จนละลายเป็นเนื้อเดียวกัน ยกลงจากเตา จากนั้นใส่แผ่นเจลลาติน คนจนข้นและเข้ากันดี,4) เทส่วนผสมที่ได้ลงในเครื่องปั่น ปั่นจนละเอียดหรือพอให้มีเนื้อหยาบเล็กน้อยตามความชอบ เพื่อให้ได้เนื้อสัมผัสหรือเทกเจอร์ (Texture) ของเนื้อข้าวเวลารับประทาน และทิ้งให้ส่วนผสมเย็นตัวลงสักพัก ก่อนเทใส่พิมพ์,5) เทส่วนผสมลงในพิมพ์ แล้วพักทิ้งไว้,ส่วนผสมของชั้นบนพุดดิ้งข้าวหอมมะลิใบเตย :, ข้าวสารหอมมะลิ 1 ถ้วย / น้ำเปล่า 2 ถ้วย /ใบเตยหั่นชิ้นเล็ก 5 ใบ / นมสด 300 กรัม / ครีมสด 300 กรัม / น้ำตาลมะพร้าว 100 กรัม / เจลลาติน 3 แผ่น.,วิธีทำ,1) ใช้กรรไกร หรือมีดตัดใบเตยเป็นชิ้นเล็กๆ นำใส่หม้อต้มพร้อมนมสดและครีมสด ตั้งไฟปานกลางจนเดือดและส่งกลิ่นหอม จึงยกลงจากเตา,2) เทส่วนผสมลงในเครื่องปั่น ปั่นจนใบเตยละเอียด และส่วนผสมมีสีเขียวอ่อนๆ แล้วนำมากรองเอากากใบเตยออก,3) ตั้งหม้อน้ำไฟปานกลางจนเดือด จึงใส่ข้าวสารหอมมะลิคนจนข้าวนิ่ม เทนมใบเตยสีเขียว ที่กรองเรียบร้อยแล้วลงไปผสม,และคนจนเข้ากันดี,4) เติมน้ำตาลมะพร้าวลงผสม แล้วคนไปเรื่อยๆ จนเป็นเนื้อเดียวกัน จึงยกลงจากเตา จากนั้นใส่แผ่นเจลลาตินลงไป แล้วคนจนข้นเข้ากันดี,5) เทส่วนผสมที่ได้ใส่ในเครื่องปั่น ปั่นให้เนียนขึ้นเล็กน้อยแต่ยังเหลือเม็ดข้าวอยู่ และทิ้งให้เย็นตัวลงสักครู่ก่อนเทใส่พิมพ์,6) เทส่วนผสมที่ได้ลงในพิมพ์ที่มีส่วนผสมแรกเซ็ตตัวแล้ว,7) นำเข้าแช่ในตู้เย็นประมาณ 3-4 ชั่วโมง หรือจนกว่าส่วนผสมจะเซตตัว หลังนำออกจากตู้เย็นก็จะได้ พุดดิ้งข้าวหอมมะลิใบเตย เสิร์ฟคู่กับนมสดตามชอบ สำหรับส่วนผสมปริมาณที่ให้มานี้สามารถทำได้ 4-5 ถ้วยเล็ก ที่มีขนาดเส้นผ่าศูนย์กลาง 5 ซม. เคล็ดลับ อาจเติมเกลือเล็กน้อย เพื่อตัดรสที่ออกหวานของน้ำตาลมะพร้าว.
วันนี้คุณนิวก็ได้แนะนำวิธีการทำเมนูขนมหวานที่ดีต่อสุขภาพ นั่นก็คือ พุดดิ้งข้าวหอมมะลิใบเตย ที่นำวัตถุดิบของไทยมาสร้างสรรค์เข้ากับเมนูพุดดิ้งข้าว
พุดดิ้งข้าวหอมมะลิใบเตย,พุดดิ้งข้าวหอมมะลิ,วิธีทำพุดดิ้งข้าวหอมมะลิ,ทำขนม,ตั้งสำรับคาวหวาน,อาหาร